
AUCTORE  JACOBO  BRYBON. 


A  temporibus  antiquissimis  typhus  genus  hu¬ 
manum  infestasse  videtur,  ut  auctorum  veterum 
descriptiones,  tametsi  indistinctae,  de  morbo, 
ejus  natura  typho  haud  dissimili,  contagioso, 
extant. 

Ab  initio  seculi  decimi  octavi,  tamen,  typhus 
magis,  quam  antea,  medicorum  attentionem  vin¬ 
dicavit,  et,  ab  eorum  laboribus,  plurimum  excul¬ 
ta  est. 

Typhus  in  nostra  insula  Britannia,  aliisque 
regionibus  ejusdem  zonae  temperatae,  morbus 

est,  hodie  bene  cognitur.  Oritur  e  contagione 
specifica,  quae,  cum  in  corpus  recepta  fuerit,, 
morbum  sui  similem  aliis  hominibus,  qui  viri¬ 
bus  ejus  noxiis  objecti  essent,  movet. 

Typhus  in  regionibus  frigidis  maxime  valere? 
videtur  :  est  quidem  incertum  an  unquam  ini 
tropicis  typum  sibi  proprium  ostendat.  In  his,, 
calor  coeli  ea  effluvia,  quae  febrem  flavam  re¬ 
mittentem  excitant,  potius  gignere  tendit  \  ni¬ 
si  pestis,  quae,  magis  quam  alia  febris  calida¬ 
rum  regionum,  cum  typho  majorem  similitudi¬ 
nem  habet,  forma  Typhi  habenda  sit. 

In  hac  insula  typhus  e  temperie  humili  vi¬ 
res  acquirit ;  nam  in  mensibus  hiemis  frigidis,, 
plus  valet  quam  aestate,  qua  rarior  fit,  vel  eva- 
nescit ;  et  versus  in  autumnis  frigidis  humidis- 
que  frequentior  redit. 

DEFINITIO. 

“  Morbus  contagiosus  ;  calor  parum  auc¬ 
tus  ;  pulsus  parvus,  debilis,  plerumque  fre¬ 
quens  ;  urina  parum  mutata  ;  sensorii  functio¬ 
nes  plurimum  turbatae  ;  vires  multum  imminu¬ 
tae.55  In  hac  definitione,  et  sub  hoc  nomine, 
omnes  febres  contagiosas,  nisi  synochum,  Cul- 
lenus  comprehendere  vult ;  sed  hic  quoque, 
pro  varietate  tantum,  ut  Professori  Gregory 

visum  est,  haberi  debet» 

— 


HISTORIA  MORBI 

i 

Quantum  temporis  elabitur,  postquam  homo 
contagioni  objectus  fuerit,  vel  materiam  morbi- 
ficam  in  corpus  acceperit,  dum  adversa  vale¬ 
tudo  usque  incipiat,  inter  medicos  adhuc  pa- 

rum  constat ;  hoc  pendere  videtur,  ex  procli¬ 
vitate  corporis  ad  contagionem  recipiendam  ; 
tempestatis  aut  coeli  conditionibus  ;  vehemen¬ 
tia  contagii  ;  et  temperamentis  aegrorum  di¬ 
versis. 

In  quibusdam,  post  diem  primum  vel  secun¬ 
dum,  symptomata  ;  in  aliis,  non  nisi  post  hebdo- 
madem  tertiam  vel  quartam,  apparent ;  sed  ple¬ 
rumque  a  fine  primae  ad  hebdomadem  tertiam 
mediam,  morbus  opprimere  coepit.  Prima 
symptomata  sunt ;  quaedam  lassitudo  et  debili¬ 
tas,  frequentes  frigoris  levis  et  caloris  reditus 
abnormes,  percipiuntur  ;  deinde  nausea  et  vo¬ 
mitus,  cum  doloribus  partium  corporis  varia¬ 
rum,  praesertim  lumborum  et  surarum. 

Aeger  jam  vertigine  et  capitis  dolore  affligi¬ 
tur  ;  animus  tristis  et  metu  dejectus  fit,  pessi¬ 
ma  quaevis  ominans ;  mens  moesta  et  exagita¬ 
ta  ;  respiratio  laboriosa,  cum  constrictionis  cir¬ 
ca  praecordia  sensu  ;  ventriculus  languidus 
omnes  cibos  recusat,  sed  praesertim  ex  carne 
confectos.  Eodem  tempore,  pulsus  frequens 
et  parvus  ;  lingua  sicca  aridaque  est  y  sed  ae* 

ger  de  siti  multum  non  conqueritur,  quanquam 
cutis  arida  est,  cum  ingrato  calore  pungenti. 

Haec  symptomata  aliquando  mane  levantur, 
sed  iterum  vespere  ingravescunt.  Aeger  jam 
parum  dormit,  et  cum  forte  somnus  obrepat, 
tam  parum  levaminis  affert,  quam  aeger  nescit, 
et  subito  diris  insomniis  excitatur.  \ 

Sub  finem,  tamen,  primae  hebdomadis,  om¬ 
nia  in  pejus  ruunt ;  et  viribus  fractis,  de  debi¬ 
litate  adeo  magna  conqueritur  aeger,  ut  syn¬ 
cope,  cum  erectam  positionem  conatur,  urgeat. 
Horror,  vertigo,  et  capitis  dolor  magis  magisque 
nunc  saeviunt ;  et  tinnitus  aurium,  delirii  pre- 
cursor,  supervenit.  Oppressio  circa  praecor¬ 
dia  laboriosa,  nausea,  vomitus,  et  dolor  partium 
corporis  diversarum  vehementius  opprimunt. 

Interdum  vultus  confusus,  et  rubescit,  albi 
oculorum  vascula  sanguine  turgida,  et  indis¬ 
tincta  sunt,  arteriaeque  carotides  externae  mag¬ 
nopere  micant,  dum  extremitates  nasi  et  au¬ 
rium  subfrigidae  reperiuntur  ;  et  frons  madi¬ 
da  sudoribus  frigidis  et  glutinosis  est. 

Superficies  linguae,  initio,  humida  est ;  jam 


DE  TYPHO. 


6 

arida,  et  crusta  nigra  glutinosa  tecta  evadit, 
cum  marginibus  colorem  subfuscum  vel  fuligi- 
nosum  habentibus ;  et,  morbo  ingravescente, 
dentes  labiaque  sorde  nigra  tenui  oblita  conspi¬ 
ciuntur,  et  spiritus  fervidus,  foetidus,  ingratus- 
que  est. 

Urina  primo  pallida  et  limpida  est,  vapidae 
cerevisiae  haud  absimilis  ;  sed,  in  processu  mor¬ 
bi,  fusca  vel  nigra,  cum  foetore  putrido,  eva¬ 
dit,  tanquam  sanguis  in  vesicam  effusus  fuis¬ 
set.  Omnes  nervi  tremoribus  et  vellicationi- 

•  •  t  '  -  *f  f  >  *  r 

bus  multum  affecti  observantur.  Subsultus  ten¬ 
dinum,  cum  manuum  motibus  non  voluntariis 
succedit.  Jamjam  delirium  gravius  urget,  et 
aeger  disjuncta  mussitat,  et  quae  nemo  astan¬ 
tium  intelligere  valet. 

Stadiis  morbi  postremis,  sanguis  sub  cutem 
interdum  effunditur,  cui  petechiae  vel  vibices 
attribuendae  sunt.  Hae  petechiae,  modo  sub- 
fuscae,  modo  lividae,  in  variis  corporis  parti¬ 
bus,  sed  potissimum  in  pectore  dorsoque  appa¬ 
rent. 

Tandem,  signis  omnibus  gravioribus  factis, 

debilitas  magis  magisque  urget ;  sudores  frigidi 
glutinosique,  copiosiores  et  constantiores  fiunt : 
diarrhoea  superveniente  aeger  exhauritur  ;  ex¬ 
tremitates  frigescunt;  subsultus  tendinum,  sin¬ 
gultus,  tremores  universi,  et  convulsiones,  om¬ 
nia  quae  mortem  instare  testantur,  quae  mise¬ 
riis  multiplicibus  finem  imponunt. 

Interdum,  tamen,  hic  morbus  multo  lenius  et 
lentius  accedit ;  et  aeger  non,  nisi  post  aliquot 
dies,  sese  in  lecto  continet.  Quum  morbus 
cursum  suum  per  hebdomadas  duas  tenuisset, 
vel  diarrhoea,  vel  sudore  per  totum  corpus  ae¬ 
qualiter  diffuso,  remittit ;  sensumque  debilita¬ 
tis  magnae  pone  relinquit. 


DE  PROGNOSE 

Symptomatum  faustorum  et  infaustorum  vim 
annotando,  prognosis  constituenda  est.  Sig¬ 
na  infausta  sunt,  facies  pallida  et  collapsa,  eum 
musculorum  motibus  inordinatis  ;  oculi  volu- 

biles,  cum  pupilla  magnopere  dilatata ;  debi¬ 
litas  adeo  magna,  ut  aeger  in  latus  converte¬ 
re  non  valeat,  sed  supinus  jacet,  et  ad  imum 
lectum  delabitur  ;  lingua  arida  et  sordida  ;  de¬ 
glutitio  difficilis  ;  ventriculi  debilitas,  cum  ano¬ 
rexia,  nausea,  et  vomitu ;  dejectiones  frequentes, 
cruentae,  foetidaeque  ;  hebetudo  oculorum, 
visu  imminuto  vel  prorsus  abolito  ;  delirium 
ferox  ab  initio,  et  perdurans  ;  pulsus  debilis, 
parvus,  mollis  et  facilis  compressu  ;  cum  ver¬ 
tigine,  et  deliquio  animi  ex  erecto  corporis  po¬ 
situ  ;  respiratio  frequens,  difficilis,  sine  prima¬ 
ria  pulmonum  affectione  ;  vox  debilis  et  muta¬ 
ta  ;  sudores  frigidi  et  partiales ;  faeces  et  uri¬ 
na  inscie  redditae  ;  floccitatio  ;  subsultus  tendi¬ 
num,  singultus,  et  convulsiones  :  Omnia  haec, 
vel  saltem  horum  plura,  simul  concurrentia, 
mortem  non  longe  abesse  indicant. 

Lingua  humida  et  nitida,  cupiditate  cibi  re- 
deunte  ;  pulsus  plenior  et  tardior ;  sudores  lenes 
et  grati  per  totum  corpus  aequaliter  diffusi; 
somnus  per  noctem ;  delirium  cessans,  cum  do- 

loris  capitis  remissione,  spem  praebent  salutis 
rediturae* 


DE  CAUSIS  PRAEDISPONENTIBUSi 

Inter  causas  praedisponentes,  omnia,  quae 
corpus  humanum  debilitent  et  infirment,  medi¬ 
ci  annumeraverunt ;  sicuti  defatigationem,  per* 
vigilium,  perpotationem,  venerem  immodera¬ 
tam  ;  necnon  quae  animum  deprimant,  veluti 
moestitia,  moeror,  metus  fortunae  amittendae, 
tristitia  amici  defuncti,  vita  studiosa  et  seden¬ 
taria,  constitutio  corporis  debilis  et  tenera  cum 
multa  irritabilitate,  victus  insalubris,  &c.  Om¬ 
nia  vel  plura  horum,  simul  concurrentia,  cor¬ 
pus  humanum  ita  debilitant,  ut  hoc  plus  cau¬ 
sis  excitantibus  opportunum  reddant. 

B 

DE  CAUSIS  EXCITANTIBUS. 

Quaecunque  in  corpore  ita  obnoxio  hunc 
morbum  excitent,  causae  excitantes  habendae 
sunt :  intemperantia  nimirum,  frigus  intensum 
cum  humore  conjunctum,  et  praecipue  conta¬ 
gium. 

Contagio  Typhi,  virus  peculiare,  sernper  ejus¬ 
dem  naturae,  rebus  tamen  adventitiis  varia¬ 
tae,  et  eisdem  legibus  moderatae,  ubicunque 
valeat,  esse  videtur.  Cum  enim  Typhus  in  fa¬ 
miliam  recepta  est,  inter  omnes  constat,  uti 
unum  ejus,  vel  plures  aggrediatur. 

Aeger  morbo  Typho  implicitus,  fons  quasi  con¬ 
tagii  evadit,  quod  vires  acquirit.  Quamdiu 
morbus  adest,  et  certum  ad  spatium  undique, 
aera  omnibus  ejus  noxiis  implet,  qui  impurus 
secum,  eas  omnibus  rebus,  cum  quibus  in  com- 
tactum  veniat,  advehit  $  unde  etiam  fontes,  seu 

fomites,  ut  interdum  appellantur,  contagii  in¬ 
vicem  fiant. 

Contagio  Typhi  uno  quam  alio  tempore  po- 
tentior  potest,  praesertim  quum  locis  angustis, 
impuris,  male  ventilatis,  diu  fota  sit ;  et  cum 
aegrotorum  cubicula,  ob  situm,  haud  satis  mun¬ 
dari  possint ;  et  quum,  faeces  non  quam  citissi¬ 
me  remotae  sint,  accumulari  et  contagium  ge¬ 
nerare  ita  videntur,  ut  qui  iis  objecti  sint,  vix 
inde  immunes  obeant. 

Ideoque,  cum  Typhus  in  domos  pauperum  re¬ 
cepta  est,  effectus  ejus  depopulantes  fatales- 
que  sunt.  Quae  vero  natura  peculiaris  hujus 
contagii  sit,  quod  Typhum  longe  lateque  diffun¬ 
dit,  hodie,  quantum  novimus,  medicis  incogni¬ 
tum  est. 


DE  DIAGNOSI. 


Quanquam,  prima  accessione,  Typhus  aliis 

& 

febribus  adeo  similis  est,  ut  ab  iis  difficillime  in- 

ternoscatur,  paulo  post  tamen  notas  sibi  pro¬ 
prias  exhibet,  quibus  ab  omnibus  satis  dignosca¬ 
tur. 

Morbus  solus,  a  quo  summi  est  momenti  ty¬ 
phum  incipientem  distinguere,  Synochus  est;, 
quae  paucis  diebus  Typho  interdum  adeo  similis^ 
est,  ut  interdum,  etiam  doctissimi  et  peritissimii 
medici,  utra  febrium  urgeat,  accurate  distin-i 
guere  nesciant.  Qui  hac  febre  corripiantur,  eo  > 
rum  vires  magis  franguntur,  magisque  animur 
demissus,  quam  qui,  Synocho.  Delirium  mu¬ 
tius  est ;  facies  pallidior,  vultusque  magis  lugu-r 
bris  ;  pulsus  exilior,  debilior,  frequentiorque  : , 
calor  summae  cutis  minor  ;  sitis  minus  impor 
tuna. 

Synochus,  per  totum  ejus  decursum,  signr 
graviora,  primo  diathesin  phlogisticam,  deinde 
signa  typhoda  manifestat :  atque  prae  caeteriss 
robustos  invadit.  Typhus,  contra,  laxos,  gene¬ 
risque  nervosi  debiles  plerumque  infestat. 

DE  RATIONE  MEDENDI. 

In  hoc  morbo  curando,  tria  consilia  sese  offe¬ 
runt  : 

i.  Spasmum  a  vasis  extremis  auferre.*' 

ii.  Debilitatis  jam  inductae  occurrrere  effec¬ 
tibus:  et, 

iii.  Ne  humores  in  putredinem  abeant,  ca¬ 
vere. 

i.  Ad  primum  consilium,  duo  remedia  sum¬ 
mis  laudibus  merito  elata  sunt :  Emetica  nimi¬ 
rum,  et  Affusio  Frigida. 

v  i 

Emetica. — Bene  notum  est,  ut  Emetica,  cum 
mature  adhibeantur,  si  non  febrem  invadentem 
solverint,  saltem  leniorem  fecerint ;  nam  totum 
corpus,  maximeque  genus  nervosum,  vehemen¬ 
ter  concutiunt,  morboque  occurrunt.  Nun¬ 
quam,  tamen,  post  quartum  vel  quintum  diem 
adhiberi  debent  \  quia  febrem  tunc  discutere 

vix  possunt,  et  periculum  est,  ne  a  debilitate, 
quam  inducunt,  aegro  noceant. 

Inter  emetica  remedia,  Ipecacuanha  et  Tar- 
tras  Antimonii  locum  primum  tenent. 

Professor  Gregory  hanc  febrem  ablpecacuan- 
ha,  multo  saepius  et  certius  autem  Tartrate  An¬ 
timonii,  discutere  valuit.  Haec  optime  adhibe¬ 
tur  soluta  in  aqua,  et  in  dosibus  parvis  repeti» 
tis,  donec  nauseam  et  vomitum  moverit. 

Frigida  affusio  :  remedium  efficacissimum 
est,  ad  hanc  febrem  discutiendam,  et  affectus, 
si  sine  mora  post  aggressionem  adhibeatur,  vel 
per  primum  morbi  stadium,  saluberrimi  fuerint. 

Post  Frigidam  Affusionem,  arteriarum  ictus 
validiores  et  tardiores  evadunt ;  calor  imminui¬ 
tur  ;  animus  tranquillus  et  collectus  fit ;  dolor 
capitis  et  sitis  fere  evanescunt ;  et  aegrotus  in 
somnum  quietum  reficientemque  incidit. 

In  stadiis  morbi  provectioribus,  calore  parum 
aucto,  Affusio  Tepida,  vel  per  spongiam  corpo¬ 
ris  Ablutio,  magis  convenit,  ad  calorem  morbi 
depellenduip,  et  sudorem  eliciendum. 

Cathartica  :  conditionem  alvi  astrictam 
et  oneratam,  causam  adversae  valetudinis  satis 
communem,  submovent ;  et  in  Typho  imprimis 
utilia  sunt ;  nam  alvus  astricta,  plerumque  Ty¬ 
phum  comitans,  symptomata  omnia  aggravat. 

Sunt  autem  non  solum  utilia,  ad  intestina  de¬ 
plendum  ex  materia  foetida  et  putrida  quae  jam 
in  corpore  subest,  et  corpori  multam  irritatio¬ 
nem  dat ;  verum  etiam,  ad  impetum  sanguinis 
caput  versus  auctum  tollendum. 

Doctor  Hamilton  ita  scripsit  de  remediis  pur¬ 
gantibus  :  “  I  have  directed  a  striet  attention 
to  this  practice  for  a  long  time,  and  am  now 
thoroughly  persuaded,  that  the  full  and  regular 
evacuation  of  the  bowels,  relieves  the  oppres- 
sion  of  the  stomach,  cleans  the  loaded  and 
parched  tongue,  and  mitigates  thirst,  restless- 
ness,  and  heat  of  surface ;  and  that  thus  the 
latter  and  more  formidable  impression  on  the 
nervous  system  is  prevented,  recovery  more  cer- 
tainly  and  speedily  promoted,  and  the  danger 
of  relapsing  into  the  fever  much  diminished. 

“  I  am  disposed  to  refer  the  superior  utility 

of  purgative  medicines  in  typhus  fever,  to  the 
circumstance  of  their  operating  through  the 
whole  length  of  the  intestinal  canal ;  to  their 
acting  upon  an  organ,  the  healthy  functions  of 
which  are  essential  to  recovery,  in  a  manner 
that  is  consonant  to  the  course  of  nature,  by 
propelling  its  contents  from  above  downwards  ; 
and  by  their  moving  and  completely  evacuating 
the  feculent  matter  which,  in  this  case,  becomes 
offensive  and  irritating.  Constipation,  together 
with  the  change  which  fever  appears  to  pro¬ 
duce  in  the  fluids  secreted  into  the  intestines, 
seems  to  be  the  cause  of  this  alteration  in  the 
state  of  the  faeces. 

“  The  purgative  medicines  which  I  have 
chiefly  employed  in  fever,  are,  Calomel,  Calo- 
mel  and  Jalap,  Compound  Powder  of  Jalap, 
Aloes,  Solutions  of  any  mild  Neutral  Salt,  Infu- 
sion  of  Senna,  and  sometimes  the  two  last  men- 
tioned  medicines  combined 


*  Vide  Hamilton  on  Purg.  Med.  p.  35,  39. 

Venaesectio.  In  quibusdam  febris  casibus, 
ubi,  vel  caput  versus,  vel  ad  alias  partes  vitales, 
sanguinis  magna  determinatio  est,  simul  cum 
pulsu  frequenti,  duro,  pleno,  capitis  dolore  ve¬ 
hementi,  rubore  vultus,  aliisque  signis  nimiae 
incitationis  generalis,  sanguis  libere  detrahi  po- 
test. 

Nunquam  vero  post  primum  febris  stadium 
missio  sanguinis  adhiberi  debet,  nisi  signa  pneu¬ 
moniae  adsint. 

Opium  :  a  quibusdam  cum  consilio  systematis 
stimulandi  datum  est :  credunt  effectus  suos 
Vino  quodammodo  sinnles  possidere,  quibus  de¬ 
lirium  a  debilitate,  et  sensorii  functione  turba¬ 
ta,  exoriens,  sublevat. 

Effectus  tamen  felices  de  virtutibus  ejus  an- 
tispasmodicis  et  sedantibus  pendere  videntur  ; 
itaque  somno  conciliando,  pulsui  tardiori  at¬ 
que  validiori  reddendo,  et  spasmis  extremita¬ 
tum,  tremoribusque  minuendis  utilissimum  est. 

Diaphoretica  :  in  febribus  a  quibusdam  mag- 

nopere  laudata  sunt :  et  effectus  eorum  felices 
ab  aliis  in  dubium  reciderunt.  Videtur  esse 
verisimile  tamen,  ut  in  quibusdam  febribus  com¬ 
modo  usurpari  possint. 

In  febribus  harum  regionum  continuis,  suda¬ 
tio  non  comperta  est  utilis  ;  et  quum,  a  stimu¬ 
lis,  et  calore  externo  producta,  potius  nocet,  ut- 
pote  quae  debilitatem  auget.  Ubi  sudor  spon¬ 
taneus  erumpit,  et  non  cito  levabat,  sed  potius 
pulsus  frequentiam  duritiamque,  anxietatem 
et  spirandi  difficultatem,  capitis  dolorem,  et  di- 
lirium  intendit :  frigido  aeri  in  cubiculum  prae¬ 
bendo  aditum,  et  cum  stragulis  leniter  aegrum 
tegendo,  eum  cohibere  necesse  repertum  est. 


ii.  In  peragendo  consilio  secundo,  interim 
diaeta  tenuis  et  regimen  antipldogisticum  nequa¬ 
quam  omittenda  sunt :  Ptisana,  aqua  avenacea 
decocta,  et  Sago  paulo  Vino  mista,  facillime  con¬ 
cocta  sunt }  et  omnes  fructus,  vel  saltem  pleri- 
que  eorum  maturi,  aegroto  grati  sunt.  “  Lac 

autem  et  satis  nutriens  est,  et  parum  stimuli  ha» 
bet ;  et  natura  ascescens,  non  modo  non  pu- 
trescit,  sed  corporis  putredini  obstat  V* 

Omnium  stimulorum  et  tonicorum  quibus  in 
hoc  consilio  secundo  utamur,  Vinum  sine  du¬ 
bio  certissimum,  gratissimum,  tutissimum  que, 
atque  maxime  permanens.  Vinum  quoque  ven¬ 
triculo  gratum  est,  et  cum  tanto  aquae  dilui, 
quantum  in  parva  quantitate  adhiberi,  possit. 
Ab  ejus  effectibus  pulsus  magis  tranquillus,  dis¬ 
tinctus,  et  plenior,  quam  antea,  evadit,  delirium 
minuitur,  et  cutis  humescit. 

Cum  debilitas  permagna  est,  et  aegroto  Vinum 
non  in  promptu  est ;  vel  si  ventriculo  ingratum 
esset,  liquor  distillatus,  aqua  dilutus  et  saccharo 
mistus,  qui  vernaculo  'whiskypunch  vocatur,  sub¬ 
stitui  potest. 


hi.  Ad  tertium  consilium  peragendum  ven¬ 
tum  est. 


*  Vide  Gkecory,  Consp.  p.  330. 

Inter  remedia,  quae  putredini  occurrant,  fri¬ 
gus  ex  usu  maximo  est  in  febribus  :  munditia 
quoque,  ad  iisdem  rebus  inserviendum,  magno¬ 
pere  prodest:  Fumigatio,  Cincliona,  Vinum,  Po¬ 
tus  Frigidus,  et  aer  purus,  nequaquam  negligi 
debent.  Purus  aer  corpus  reficit  et  refrigerat, 
vires  multum  labefactas  confirmat,  et  putredi¬ 
ni  fortiter  occurrit. 

Nuper,  acida  mineralia  et  spuma  caerevisiae 
effervescentis  laudatae  sunt,  utpote  quae  ven¬ 
triculi  debilitatem  tollere  possint. 

Denique,  quum  aegrotus  convalescere  inci¬ 
pit,  maxima  cura  utendum  est,  ne  in  morbum 
recidat,  corpore  ejus  debili  et  teneri  manente :  et 
monendus  est  ut  modica  exercitatione  utatur  j 
sed  fatigationi,  quae  semper  nocet,  cavendum 
est. 


FINIS. 


